Lehdet: Helsinki-Vantaalta tehtiin iljettävä löytö – jokainen matkustaja altistuu joka päivä useille taudeille | Helsingin Uutiset
12.9.2018 20.10
Lehdet: Helsinki-Vantaalta tehtiin iljettävä löytö – jokainen matkustaja altistuu joka päivä useille taudeille
Tiedäthän muoviastiat, joihin sinun tulee pinota käsimatkatavarasi lentokentän turvatarkastuksessa.
Nyt on käynyt ilmi että ne ovat likaisempia kuin vessanpönttö, kertoo Men's Health.
BMC Infectious Diseases-lehdessä julkaistun tutkimuksen mukaan lentokenttien muoviastiat kuhisevat bakteereja.Helsinki-Vantaan lentoasemalla suoritetussa tarkastuksessa eri pinnoilta löydettiin 10 hengitysteiden infektioita aiheuttavaa virusta.
Pahimpia bakteeripesäkkeitä olivat muoviastiat, joihin ihmiset latovat puhelimensa, lompakkonsa ja muut henkilökohtaiset tavaransa.
Muoviastioista löydettiin enemmän bakteereja kuin hissin painikkeista tai vessanpönttöjen huuhtelupainikkeista. Laatikot ovat niin likaisia, koska useat eri ihmiset koskettavat niitä, ja toisin kun wc-tilat, laatikot puhdistetaan vain harvoin.
Lentokentillä kuhisevat bakteerit saattavat aiheuttaa matkustajille flunssatartunnan tai keuhkoputkentulehduksen.
Tutkijat ehdottavatkin, että lentoasemat voisivat tarjota matkustajille käsidesiä ja desinfioida pintoja usein estääkseen bakteerien leviämisen.
Tutkijat keräsivät näytteitä useilla eri vierailukerroilla 2015–2016. Näytteitä kerättiin aamun, puoliltapäivän ja iltapäivän suurimpien ruuhkien jälkeen.
Terveenä on menty läpi monet
Terveenä on menty läpi monet lentokentät, usein juuri tuossa kohtaa turvatarkastuksen jälkeen on vessareissu ja tietenkin sen jälkeen normi käsinpesu saippualla. Turhaa hysteriaa ei kannata noiden pöpöjen kanssa, ilman niitä meitä ei olisi.
ERIMIELI 12.9.2018 23.39